**2B** er en av hovedpersonene i *Nier: Automata*. Hun er en menneskelignende kampandroide som er en del av YoRHa, som har som oppdrag å frigjøre Jorden fra fientlige maskiner skapt av romvesner. *B*-en i navnet hennes viser til at hun er designet for frontlinjekamp, kan bruke to våpen av gangen og er kjent med flere kampstilarter. Personligheten hennes er kald og stoisk, og hun har evnen til å tenke kjapt i livstruende situasjoner, noe hun arvet fra sin forgjenger, A2. Hun misliker å åpent vise følelser, og også når andre gjør det, siden hun mener følelser er unødvendige, men underliggende har hun traumer og er sint ovenfor oppdragene hun blir tvunget til å fullføre.

Navnet hennes er en referanse til Shakespeares sitat fra *Hamlet*, «to be, or not to be».

Kjennetegn
----------

2B har sølvfarget hår og lys hud, en skjønnhetsplett under høyresiden av leppene hennes, og et generelt menneskelig utseende. Hun har et kort, sort kjole med fjær, hansker som i hovedsak er hvite, men sorte ytterst. Hun har støvletter med høye hæler som går over knærne hennes og er knytt bak, i tillegg til svarte strømper. Hun har også noen andre trekk som minner om lolita. Under kjolen hennes har en hvit trikot som blir synlig hvis hun tar skade i kamp, eller aktiverer selvdestrueringsmekanismen sin. Hun har også et sort bind som dekker til øynene hennes og fungerer som et HUD.

Hun har også overmenneskelige evner i kamp, og kan ta kopi av bevisstheten sin og sende den til YoRHa-bunkeren, hvor bevisstheten han da lastes opp i en ny kropp. På samme måte som med de andre androidene i spillet, lagres bevisstheten hennes i en kjerne kalt for en «black box», som kan lage en enorm eksplosjon hvis den kommer i kontakt med en annen en. Denne kjernen fortelles det først at er en liten fusjonreaktor, men senere avsløres det at androidenes kjerner er lagd av kjerner fra maskinene, etter som å installere den «vanlige AI-en» i YoRHa-androider, som opprinnelig var planlagt å være unnværlige, ble ansett som inhumant.

Utvikling
---------

Yoko Taro skapte figuren. Han besluttet å gi henne bind for øynene ettersom det var noe som ikke var å finne blant andre hovedfigurer, og ville gjøre noe unikt, og dette viste seg å bli populært.

3D-modellen til 2B ble designet av Hito Matsudaira. Han arbeidet ut ifra konseptillustrasjoner fra Akihiko Yoshida, og han hadde en modell klar i løpet av en til to uker.

Referanser
----------

1. ↑  «Review: NieR: Automata; the greatest game ever made (Sony PlayStation 4) – Digitally Downloaded» **(engelsk)**. Besøkt 7. september 2022.
2. ↑  published, Kimberley Ballard (3. september 2017). «From haute couture to industrial fetish wear, Nier: Automata's fashion is fascinating». *PC Gamer* **(engelsk)**. Besøkt 7. september 2022.
3. ↑  Siegler, Dylan (7. mars 2018). «Why 2B's Outfit Actually Kind of Makes Sense». *Attack of the Fanboy* **(engelsk)**. Besøkt 7. september 2022.
4. ↑  Turcev 2019, s. 165
5. ↑  «With one final death, Nier: Automata's ending redefines the meaning of life». *The A.V. Club* **(engelsk)**. 31. august 2017. Besøkt 7. september 2022.
6. ↑  Autio 2021, s. 39
7. ↑  Squre Enix 2020, s. 190
8. ↑  «NieR Automata: Story & All Endings Explained». *Twinfinite* **(engelsk)**. 7. mars 2017. Besøkt 7. september 2022.
9. ↑  Autio 2021, s. 55
10. ↑  Suduiko, Aaron (24. april 2017). «Where are the Humans in NieR: Automata?». *With A Terrible Fate* **(engelsk)**. Besøkt 7. september 2022.
11. ↑  «Nier: Automata’s Yoko Taro and Takahisa Taura on sentencing characters and turning 2B into a bug». *VentureBeat* **(engelsk)**. 1. april 2018. Besøkt 7. september 2022.
12. ↑  Chris KerrNews (4. april 2017). «Designing and modeling Nier: Automata's android protagonist». *Game Developer* **(engelsk)**. Besøkt 7. september 2022.
13. ↑  «An Exclusive Look at the Creation of Nier: Automata’s Hero 2B». *PlayStation Blog* **(engelsk)**. 3. april 2017. Besøkt 7. september 2022.

Litteratur
----------

* Turcev, Nicolas (21. mai 2019). *The Strange Works of Taro Yoko: From Drakengard to NieR: Automata* **(engelsk)**. Toulouse: Third Éditions. ISBN 978-2-37784-236-0.
* Autio, Tomi (2021). *Narrative agency in video games: a case study on how NieR: Automata embraces its medium* (PDF). *Uleåborgs universitet* (avhandling) **(engelsk)**. Arkivert fra originalen (PDF) 5. juli 2021.
* Square Enix (2020). *NieR : Automata world guide* **(engelsk)**. Milwaukie: Dark Horse Comics. ISBN 978-1-5067-1575-9.

Eksterne lenker
---------------

* (en) 2B – kategori av bilder, video eller lyd på Commons Rediger på Wikidata

| * v
* d
* r
*Drakengard* |
| --- |
| Hovedserien | *Drakengard*  • *Drakengard 2*  • *Drakengard 3* |
| *Nier* | *Nier*  • *Nier: Automata*  • *Nier Reincarnation* |
| Figurer | Zero  • 2B |
| Selskaper | Cavia  • Access Games  • PlatinumGames  • Monaca |
| Personer | Yoko Taro  • Nobuyoshi Sano  • Keiichi Okabe  • Akihiko Yoshida |

Portal: Videospill